|  |  |  |
| --- | --- | --- |
|  |  |  |
| Saksbehandler: | Hilde Enget |
|  |  |
|  |  |
|  |  |
|  |  |
|  | |
|  |  |  |

**Møteprotokoll for styret i Vestre Viken**

|  |  |
| --- | --- |
| **Møtested:** | Grønland 32, Drammen |
| **Dato:** | 18. november 2024 |
| **Tidspunkt:** | Kl. 13.00 – 14.30 |

**Følgende medlemmer deltok:**

|  |  |  |
| --- | --- | --- |
| Navn |  | Funksjon |
| Siri Hatlen |  | Styreleder |
| Hans Tore Frydnes |  | Nestleder |
| George Harold Fulford |  | Styremedlem - forfall |
| Kari Fjelldal |  | Styremedlem |
| Robert Bjerknes |  | Styremedlem |
| Kristin Vinje |  | Styremedlem |
| Hege Mørk |  | Styremedlem |
| Gry Lillås Christoffersen |  | Styremedlem |
| Tom Roger Heggelund Frost |  | Styremedlem |
| Maria Josefsen Gundersen |  | Styremedlem |
| Toril Anneli Kiuru Morken |  | Styremedlem |

Leder og nestleder av Brukerutvalget Rune Kløvtveit og Gudrun Breistøl deltok som observatør med møte- og talerett.

**Følgende fra administrasjon og ledelse møtte:**

|  |  |
| --- | --- |
| Navn | Funksjon |
| Lisbeth Sommervoll | Administrerende direktør |
| Joachim Thorkildsen | Ass. fagdirektør medisin og helsefag |
| Mette Lise Lindblad | Direktør økonomi |
| Henning Aarset | Direktør kommunikasjon og samfunnskontakt |
| Eli Årmot | Direktør kompetanse |
| Robert Nystuen | Stedfortreder direktør teknologi |
| Hilde Enget | Administrasjonssjef/styresekretær |

Styreleder Siri Hatlen ledet møtet og administrerende direktør la fram sakene.

Protokollfører: Hilde Enget.

**Sak 97/2024 Godkjenning av innkalling og saksliste**

**Styrets enstemmige**

**Vedtak:**

Styret godkjenner innkalling og saksliste.

**Sak 98/2024 Godkjenning av styreprotokoller fra 21. og 31. oktober 2024**

**Styrets enstemmige**

**Vedtak:**

Møteprotokoll fra styremøte 21. oktober og 31. oktober 2024 godkjennes.

**Sak 99/ 2024 Avtale om overføring av virksomhet mellom Stiftelsen Martina Hansens Hospital AS, Helse Sør-Øst RHF og Vestre Viken HF**

**Oppsummering av innhold**

Det vises til styrets behandling av intensjonsavtale om overtakelse av Martina Hansens Hospital (MHH), sak 63/2024, 10. juni 2024 og styresak i HSØ 21. juni 2024, sak 075-2024. Partene har framforhandlet et forslag til endelig overføringsavtale, vedlegg 1. Avtalen behandles i styret i Stiftelsen Martina Hansen hospital 18. november 2024, og endelig i styremøtet i HSØ 22. november 2024.

**Kommentarer i møtet**

Styret takker for en god presentasjon og kommenterer at overdragelse av MHH er en viktig sak som styret kjenner godt gjennom tidligere behandlinger. Styret opplever at saken ivaretar samfunnsoppdraget til helseforetaket om å utvikle gode tilbud til pasientene. Gjennom overdragelsen vil VVHF bli Norges største ortopediske miljø, og det blir derfor viktig at det gjøres forberedelser som legger til rette for å kunne hente ut synergier. For å lykkes med dette er det viktig at ansatte involveres og at prosedyre for omstilling følges underveis i hele prosessen.

Det følger av styresak i HSØ den 22. november at de tar ansvar for at VVHF ikke får økonomisk belastning for overdragelsen og styret i VVHF legger til grunn at HSØ dekker aktuelle merkostnader. Styret støtter utsatt overdragelsestidspunkt slik at det kan gjøres nødvendige og forsvarlige forberedelser for overføring.

**Styrets enstemmige**

**Vedtak:**

1. Styret godkjenner avtale om overføring av virksomhet mellom Stiftelsen Martina Hansens Hospital, Martina Hansen Hospital AS, Helse Sør-Øst RHF og Vestre Viken HF.
2. Styret gir administrerende direktør fullmakt til å signere avtalen på vegne av Vestre Viken HF.
3. Det vises til styrets behandling av intensjonsavtale om overtakelse av Martina Hansens Hospital (MHH), sak 63/2024, 10. juni 2024. Styret ber om at Helse Sør-Øst RHF dekker alle merkostnader som påløper i forbindelse med selve overtakelsen, samt eventuelle merkostnader i den løpende drift, herunder bidrar med finansiering for å utbedre teknisk etterslep på medisinteknisk utstyr og eiendom. Det vises til styresak Avtale om overføring av virksomhet mellom Stiftelsen Martina Hansens Hospital, Helse Sør-Øst RHF og Vestre Viken HF, som behandles i styret i HSØ 22. november 2024.
4. Styret legger til grunn at Stiftelsen Martina Hansens Hospital og Martina Hansens Hospital AS i perioden fra inngåelse av avtalen og frem mot overføringsdato ikke treffer beslutninger eller gjør disposisjoner av uvanlig art eller størrelse, eller som binder opp sykehusdriften fremover, uten at dette er skriftlig avtalt med Vestre Viken HF.
5. Styret forutsetter at Vestre Viken HF skal ha rett til innsyn i ethvert forhold i driften ved Martina Hansens Hospital AS i perioden fra inngåelse av avtalen og frem til overføringsdato.

**Sak 100/ 2024 Orientering om fremdriftsplan salg av Blakstad**

**Oppsummering av innhold**

Presentasjon i møtet v/Håkon Heiberg Styrvold og Jørgen Schartum fra eiendomsfirmaet Newsec. Presentasjonen er lagt i admincontrol.

**Kommentarer i møtet**

Styret takker for god informasjon om planprosess, mulighetsstudie Blakstad og den tentative bud – og salgsprosessen. Det bemerkes også et det er positivt at det er etablert god dialog med Asker kommune.

**Styrets enstemmige**

**Vedtak:**

Styret tar informasjonen til orientering.

**Sak 101/2024 Virksomhetsrapportering pr. 31. oktober 2024**

**Oppsummering av innhold**

Oktober viser et forbedret økonomisk resultat på flere områder. Større deler av dette kan tilskrives inntektsstøtte fra HSØ for å møte de økte netto finanskostnadene. Når det gjelder den underliggende drift, så fortsetter klinikkene PHR og KMD å vise gode resultater. KIS er tilnærmet på resultatmål og Kongsberg viser tegn til forbedring med forventede effekter av omstilling fra november. For de andre somatiske klinikkene er situasjonen uendret. Som tidligere omtalt vil det største tiltaket ved Bærum sykehus først få effekt fra januar måned.

**Kommentarer i møtet**

Styret uttrykker bekymring knyttet til at polikliniske konsultasjoner generelt sett ligger under plan. Lavere aktivitet kombinert med økte årsverk og overforbruk på fast og variabel lønn medfører behov for en analyse av den samlede ressursbruken. Styret ønsker å se årsverksutviklingen opp mot prioriteringer og ressursøkning til tiltak for å redusere ventetidene i VVHF. Eksempelvis blir det stilt spørsmål om det er behov for å tilby kveldspoliklinikk innen fagområder som kan dekkes bedre gjennom en mer optimal organisering på dagtid. Styret bemerker at det er viktig å ha en overordnet analyse av helheten, for å sikre riktige prioriteringer og beslutninger.

Styret ser frem til behandlingen av Bærekraftsplan 2.0 i styremøtet 16. desember.

**Styrets enstemmige**

**Vedtak:**

1. Styret tar virksomhetsrapportering pr oktober 2024 til orientering

**Sak 102/2024 Status nytt sykehus Drammen**

**Oppsummering av innhold**

Statusrapport nytt sykehus Drammen skal gi styret i Vestre Viken HF en overordnet status for arbeidet i Mottaksprosjektet. Rapporten omfatter rapportering på de områdene som inngår i Mottaksprosjektets oppgaver og ansvar.

**Kommentarer i møtet**

Styret takker for en god rapport og ønsker at temaet flytteforberedelser NSD settes på dagsorden i februarmøtet. Styret kommenterer at det at Helselogistikk er overført fra det regionale prosjektet til byggeprosjektet virker som et godt grep.

**Styrets enstemmige**

**Vedtak:**

1. Styret tar status nytt sykehus Drammen til orientering.

**Sak 103/ 2024 Instruks for styret - revidering**

**Oppsummering av innhold**

Instruks for styret ble sist regodkjent i styremøtet 19. mars 2024 (sak 34/2024). På bakgrunn av erfaring knyttet til avstemming i sak *76/2024 Strukturendringer i klinikk Psykisk Helse og Rus* 23. september 2024, er det behov for en justering av instruksen.

**Kommentarer i møtet**

Styret drøftet avklaringer knyttet til ny presisering om at eventuelle protokolltilførsler skal være skriftlige og fremlagt i møtet.

**Styrets enstemmige**

**Vedtak:**

Instruks for styret i Vestre Viken HF godkjennes.

|  |
| --- |
| **Sak 104/2024 Referatsaker**  Ingen kommentarer.  **Sak 105/2024 Eventuelt**  Ingen saker.  **Sak 106/2024 Driftsorientering fra administrerende direktør**  **Oppsummering av innhold**  Administrerende direktør informerte om at Mai Bente Myrvold er ansatt som ny klinikkdirektør ved Drammen sykehus. Myrvold kommer fra stillingen som prosjektdirektør ved NSD. Ansatte ved Ringerike sykehus satt nordisk rekord med åtte gjennomførte robotassisterte operasjoner på èn dag. VVHF deltok på EHIN 2024 med ulike bidrag innen flere sesjoner. Det pågår et stort arbeide med Bærekraftsplan 2.0, blant annet på samling der alle 1-3 ledere, foretakstillitsvalgte og verneombud deltok. VVHF øver på kriser og administrerende direktør informerte om den årlige AD-øvelsen om helsetjenestens rolle i en krigssituasjon og om beredskapsøvelse sammen med Forsvaret, politi, legevakt og andre helseinstanser. Det har den siste tiden vært store utfordringer med telefoni, der erfaringene har vist oss at våre beredskapsplaner fungerer. Det har vært en delegasjon fra Estland på besøk og på omvisning ved NSD, der temaene bla. var digitalisering og KI.  **Kommentarer i møtet**  Styret takker for en fin presentasjon som viser mange eksempler på godt utviklingsarbeid i VVHF.  **Styrets enstemmige**  **Vedtak:**  Driftsorienteringen fra administrerende direktør tas til orientering. |

**Drammen 18. november 2024**

Siri Hatlen George Harold Fulford (sett)

styreleder

Hans Tore Frydnes Robert Bjerknes

nestleder

Kristin Vinje Kari Fjelldal

Hege Mørk

Tom Roger H Frost Toril A K Morken

Maria Josefsen Gundersen Gry L Christoffersen